**Pályázati felhívás**

**Corvinus-Allianz Ösztöndíjra**

**a 2024/2025. tanévre**

**A Budapesti Corvinus Egyetem**(a továbbiakban: Egyetem)

a Hallgatói Követelményrendszer 4. rész Hallgatói térítési és juttatási szabályzat (a továbbiakban: HTJSZ) 37.§-a és 1. melléklete, valamint a Corvinus-Allianz ösztöndíjról szóló 2/2024. számú Vezetői Bizottsági rendelkezésben meghatározottaknak megfelelően pályázatot hirdet a 2024/2025. tanévre

1. A pályázat célja, hogy **az Allianz Hungária Zrt.**
2. üzleti adattudomány, gazdaságinformatikus, alkalmazott közgazdaságtan **alapképzési szakok**;
3. biztosítási és pénzügyi matematika, gazdaságinformatikus **mesterképzési szakok,**
4. gazdaság- és pénzügy-matematikai elemzés **egységes** **osztatlan képzési szak**

magyar és angol nyelvű képzéseiben, nappali munkarendben tanulmányokat folytató hallgatókat tanulmányi eredményük, tudományos tevékenységük, valamint szakmai/közéleti tevékenységük alapján ösztöndíj formájában támogassa.

1. A Corvinus-Allianz Ösztöndíjban az érintett szakok hallgatói közül 10 hónapra **összesen 2 (kettő) fő részesülhet.**
2. A pályázat benyújtásának, valamint az ösztöndíj folyósításának feltételei:

Az ösztöndíjra azon nappali munkarendű, aktív hallgatói jogviszonnyal rendelkező hallgatók pályázhatnak, akik

* 1. az 1. pont szerinti támogatott szakok valamelyikén folytatnak tanulmányokat;
	2. nem részesülnek képzési önköltséget finanszírozó ösztöndíjban (így különösen Stipendium Hungaricum vagy Diaszpóra Felsőoktatási ösztöndíjban), ide nem értve azt az esetet, amennyiben a hallgató képzési önköltségét a Maecenas Universitatis Corvini Alapítvány által biztosított Corvinus ösztöndíj finanszírozza, illetve a biztosítási és pénzügyi matematikai képzésen vendéghallgatói tanulmányokat folytató hallgatókat;
	3. képzési önköltségüket önmaguk fizetik (azt harmadik fél az ösztöndíj folyósítással érintett félévek egyikére sem vállalta/vállalja át);
	4. az 1a) vagy 1c) pont szerinti szakok valamelyikén jelenlegi hallgatói jogviszonyukban **legalább két lezárt aktív félévvel** rendelkeznek és a 2024/25/1 félévet megelőzően megkezdett, jelen pályázattal érintett képzésüknek kreditekkel súlyozott kumulált tanulmányi átlaguk két tizedesjegyre kerekítve legalább 4.00;
	5. tanulmányaikat az 1b) pont szerinti támogatott szakok valamelyikén
		1. a 2024/25/1 félévben kezdték meg és a képzésre történő felvétel feltételeként benyújtott alapképzést igazoló oklevelük átlaga legalább 4.00;
		2. a 2024/25/1 félévet megelőzően kezdték meg és a pályázattal érintett képzésükön kreditekkel súlyozott kumulált tanulmányi átlaguk két tizedesjegyre kerekítve legalább 4.00;
	6. a pályázat benyújtásakor legalább középfokú angol nyelvű C típusú nyelvvizsgával rendelkeznek;
	7. vállalják, hogy az ösztöndíj időszaka alatt az Allianz csoportot érintő témakörből írják és nyújtják be TDK dolgozatukat, amelyet az Egyetem TDK szabályaiban meghatározottakon túl a Allianz számára is prezentálnak, amennyiben ezt a Allianz kéri;
	8. vállalják, hogy TDK dolgozatuk témavázlatát 2025. január 31-ig megküldik a pályázat szakmai felelősének;
	9. vállalják, hogy az ösztöndíj időszaka alatt két alkalommal, az Allianz csoportot érintő - szakmai vezetőkkel egyeztetett -, a TDK dolgozat témakörében vagy ahhoz kapcsolódó témakörből felkészülnek, és az Allianz kijelölt vezetői számára prezentálnak;
1. A pályázat részletes értékelési rendszerét és az igazolásokra vonatkozó információkat a felhívás 1. sz. melléklete tartalmazza.
2. Az ösztöndíj összege 100.000. (egyszázezer) forint havonta, amely a 2024/2025. tanév 10 hónapjában folyósítható (szeptember–június hónapokra), amennyiben a hallgató az ösztöndíjra való jogosultság feltételeinek megfelel. A szeptember és az október havi ösztöndíj folyósítása október 31. napjáig történik, a 2024. november-2025. január hónapokra járó ösztöndíjat az ösztöndíjas hónap 20. napjáig folyósítja az Egyetem.
3. A 2024/25 tanév 2. félévére járó ösztöndíj folyósításának feltétele, hogy a hallgató a pályázat szakmai vezetője számára 2024. január 31-ig leadja a 2024/2025. tanévi TDK versenyfelhívás alapján benyújtani tervezett TDK dolgozatának vagy szakdolgozatának témavázlatát és a témavázlatot a pályázat szakmai vezetője elfogadja. Elfogadás esetén a 2025. február -március hónapokra vonatkozó ösztöndíjat az Egyetem március 31-ig, az április-június havi ösztöndíjakat az ösztöndíjas hónap 20 napjáig folyósítja. Amennyiben a hallgató témavázlatát a megjelölt határidőig nem adja le, vagy leadott vázlatát a pályázat szakmai vezetője nem fogadja el, ösztöndíjas jogviszonya megszűnik és számára a 2024/25/2. félévre ösztöndíj nem folyósítható.
4. Amennyiben a hallgató megszakítja és nem folytatja tanulmányait az ösztöndíjprogram által támogatott egyik alap-, osztatlan vagy mesterképzési szakon sem, az Egyetem jogosult a korábbi pályázat eredménye alapján, a pályázati feltételeknek megfelelő hallgatók közül a pályázati rangsorban következő hallgatóval ismételt pályázat kiírása nélkül, amennyiben ilyen módon a megüresedett hely nem tölthető fel, akkor ismételt pályázat kiírásával a kiesett hallgatók(k) helyét feltölteni. A pályázó számára az így elnyert ösztöndíj csak a 2024/2025. tanév 2. (tavaszi) félévére folyósítható.
5. A hallgató az ösztöndíjra való jogosultságát elveszíti és az ösztöndíj tovább nem folyósítható,
	1. amennyiben a hallgató képzésváltás miatt tanulmányait a tanév valamely félévében nem az (1) bekezdésben meghatározott, támogatott képzések valamelyikén folytatja;
	2. amennyiben a hallgató hallgatói jogviszonya megszűnik vagy szünetel;
	3. amennyiben az ösztöndíj alapját képező támogatási szerződés bármely ok miatt megszűnik az Egyetem és a Allianz között;
	4. amennyiben a hallgató témavázlatát a megjelölt időpontig nem nyújtja be, vagy benyújtott témavázlatát a pályázat szakmai vezetője nem fogadja el. Ebben az esetben az ösztöndíjas jogviszony a 2024/25. tanév 1. félévének végén ér véget.
6. A hallgató az ösztöndíjra való jogosultságát elveszíti és az addig számára folyósított ösztöndíjat vissza kell fizetnie, amennyiben:
	1. ellene folyó etikai és/vagy fegyelmi eljárás keretében (különösen plágiumvétség) felelősségét megállapítják és elmarasztalják,
	2. 6-7., 8a)-8b) vagy 8d) pontokban foglaltak bekövetkezése esetén.
7. A pályázatot a Neptun egységes tanulmányi rendszer „Ügyintézés/Kérvények/Kitölthető kérvények” menüpontjában elérhető „P415-Corvinus-Allianz Ösztöndíj 2024/2025” kérvényen keresztül kell benyújtani. **A pályázati időszak meghosszabbításra került 2024. november 04. 10:00 órától.**
8. **A pályázat benyújtásának határideje 2024. november 13. 12:00 óra.** A határidő elmulasztása jogvesztő, a késedelmesen benyújtott, illetve hiányos pályázatot a bíráló bizottság nem veszi figyelembe. Hiánypótlásra és igazolási kérelem benyújtására nincs lehetőség.
9. A pályázat elbírálása

A pályázatokat 6 tagú bizottság bírálja el és dönt az ösztöndíj odaítéléséről, külön kezelve az alapképzésben (ideértve az osztatlan képzést is) és a mesterképzésben tanulmányokat folytató hallgatók pályázatát. A bizottság tagja és egyben elnöke az Oktatási Rektorhelyettes (1 fő), további tagjai az alapképzésekért felelős dékán (1 fő), a mesterképzésekért felelős dékán (1 fő), a pályázat szakmai felelőse (1 fő), a Allianz által delegált tag (1 fő), az Oktatási Rektorhelyettes által felkért, a bizottság adminisztratív folyamatait támogató szavazati joggal nem rendelkező egyetemi munkavállaló tag (1 fő). A pályázatok értékelésekor

* 1. 50%-ban a tanulmányi teljesítményt,
	2. 20%-ban a tudományos tevékenységet (HTJSZ 1. melléklet 3. pontja szerinti értékelés alapján),
	3. 5%-ban a közéleti, közösségi tevékenységet (HTJSZ 1. melléklet 6. pontja szerinti értékelés alapján),
	4. 25%-ban a Allianz-Csoport által képviselt iparág és a cégcsoport megismerésére vonatkozó, minimum 1, maximum 2 oldal terjedelmű motivációs levélben leírtakat

veszi figyelembe a bizottság.

1. A Corvinus-Allianz Ösztöndíj 100%-ban Allianz forrásból kerül megtérítésre. Amennyiben az Egyetem bármilyen okból nem kapja meg a Allianztól az ösztöndíj finanszírozásának fedezetét, a pályázati kiírást – annak bármely szakaszában - az Egyetem visszavonja. Ez esetben az Egyetem a visszavonásért semmilyen felelősséggel nem tartozik, és a benyújtott pályázatokat érvénytelennek tekinti és az alapján semmilyen kifizetést nem teljesít. Ebben az esetben jogorvoslatnak nincs helye.
2. A pályázatról további felvilágosítás az Intézd Online! hallgatói ügyintézési felületen kérhető.
3. A jogorvoslati kérelmet a döntés közlésétől számított 15 napon belül a Hallgatói Felülbírálati Bizottságnak címezve, a Neptunban leadva kell benyújtani.

Budapest, 2024. 10.09.

Dr. Szabó Lajos György

oktatási rektorhelyettes

**1. sz. melléklet**

**Bírálati szempontrendszer:**

|  |  |  |  |
| --- | --- | --- | --- |
|  | **Corvinus-Allianz Ösztöndíj (max. 100 pont)** | **%** | **maximum pontszám** |
|  | tanulmányi eredmény értékelése | 50% | 50 |
|  | tudományos tevékenység értékelése | 20 % | 20 |
|  | közéleti, közösségi tevékenység  | 5 % | 5 |
|  |  motivációs levél | 25% | 25 |
|  | **Összesen** | **100%** | **100** |

Az értékelésnél a 2024/2025/1. félévet megelőző kettő, lezárt, aktív félév tudományos, közéleti, közösségi tevékenysége vehető figyelembe.

1. **Tanulmányi eredmény értékelése (maximum 50 pont):**

A tanulmányi eredmény számítása (továbbiakban: *tanulmányi átlag*):

* 1. tanulmányait az 1. b) pont szerinti támogatott szakok valamelyikén a 2024/25/1 félévben megkezdett mester hallgató által a képzésre történő felvétel feltételeként benyújtott alapképzést igazoló oklevelének átlaga;
	2. tanulmányait az 1. pont szerinti támogatott szakok valamelyikén a 2024/25/1 félévet megelőzően megkezdett hallgató pályázattal érintett képzésének kreditekkel súlyozott kumulált tanulmányi átlaga két tizedesjegyre kerekítve;

Kreditekkel súlyozott kumulált tanulmányi átlag= Σ (kreditpont x érdemjegy) / teljesített kreditpont.

Tanulmányi átlag alapján maximum 50 pont szerezhető, vagyis 4.00-tól számítva 0.02 századonként jár 1 pont. Pl: 4.02 átlag 1 pont, 4.10 átlag 5 pont. 5.00 átlag 50 pont.

A két határérték közötti ösztöndíjátlagok esetén megszerezhető pontszámokat az alábbi táblázat tartalmazza:

|  |  |  |  |  |  |
| --- | --- | --- | --- | --- | --- |
| „Tanulmányiátlag” | Pontszám | „Tanulmányiátlag” | Pontszám | „Tanulmányiátlag” | Pontszám |
| 4.02 alatt | 0 | 4.34 | 17 | 4.68 | 34 |
| 4.02 | 1 | 4.36 | 18 | 4.70 | 35 |
| 4.04 | 2 | 4.38 | 19 | 4.72 | 36 |
| 4.06 | 3 | 4.40 | 20 | 4.74 | 37 |
| 4.08 | 4 | 4.42 | 21 | 4.76 | 38 |
| 4.10 | 5 | 4.44 | 22 | 4.78 | 39 |
| 4.12 | 6 | 4.46 | 23 | 4.80 | 40 |
| 4.14 | 7 | 4.48 | 24 | 4.82 | 41 |
| 4.16 | 8 | 4.50 | 25 | 4.84 | 42 |
| 4.18 | 9 | 4.52 | 26 | 4.86 | 43 |
| 4.20 | 10 | 4.54 | 27 | 4.88 | 44 |
| 4.22 | 11 | 4.56 | 28 | 4.90 | 45 |
| 4.24 | 12 | 4.58 | 29 | 4.92 | 46 |
| 4.26 | 13 | 4.60 | 30 | 4.94 | 47 |
| 4.28 | 14 | 4.62 | 31 | 4.96 | 48 |
| 4.30 | 15 | 4.64 | 32 | 4.98 | 49 |
| 4.32 | 16 | 4.66 | 33 | 5.00 | 50 |

\*A táblázatban feltüntetett tanulmányi átlagtól érvényes a hozzá tartozó pontszám. Így 4.02 és 4.03 átlagra 1 pont jár, 4.04 és 4.05 átlagra 2 pont.

1. **Tudományos tevékenység értékelése (maximum 100 pont, amely 20%-os súllyal vehető figyelembe)**

| **Tudományos tevékenység** | **Maximálisan adható pontszám** | **Szükséges igazolás, megjegyzés** |
| --- | --- | --- |
| 1. Kutatási tevékenység | max.10 pont | A kutatás vezetőjének vagy az illetékes tanszék vezetőjének az ajánlása pecséttel, aláírással és dátummal ellátva |
| 2. TDK, OTDK | max. 60 pont | A pályázatra vonatkozó félévben elért eredményekre vonatkozóan fogadható el.Az elért helyezésről/részvételről szóló díszoklevél másolata vagy a szervező szervezet által kiállított, részvételről szóló igazolás, melyek a dátumot is tartalmazzák. Több OTDK és/vagy TDK dolgozatra is adható pont, de az adott pontszám nem lehet magasabb 35 és/vagy 25 pontnál.A verseny szervezője által kiállított igazolás a helyezésről, és/vagy részvételről  |
| OTDK  |  max. 35 pont  |
| 2.1 OTDK részvétel/részvételi jog | 3 pont |
| 2.2 OTDK 1. helyezés | 23 pont |
| 2.3 OTDK 2. helyezés | 18 pont |
| 2.4. OTDK 3. helyezés | 13 pont |
| 2.5 OTDK különdíj | 13 pont |
| TDK  | max. 25 pont |
| 2.6 TDK 1. helyezés | 15 pont |
| 2.7 TDK 2. helyezés | 12 pont  |
| 2.8 TDK 3. helyezés | 10 pont |
| 2.9 TDK különdíj | 7 pont |
| 2.10 TDK elfogadott dolgozatért | 5 pont |
| 3. Egyéb szakmai, tanulmányi versenyek, részvétel versenyzőként | max. 20 pont |
| Egyetemi verseny helyezés (I-III. helyezés)  | 5 pont  |
| Egyetemi verseny részvétel helyezés elérése nélkül  | 3 pont  |
| Országos verseny helyezés (I-III. helyezés)  | 10 pont  |
| Országos verseny részvétel helyezés elérése nélkül  | 5 pont  |
| Nemzetközi verseny helyezés (I-III. helyezés)  | 15 pont  |
| Nemzetközi verseny részvétel  | 10 pont  |
| 4. Publikációk, konferenciák | max. 50 pont |   |
| 4.1 Tudományos folyóiratban megjelent publikáció, könyv vagy könyvfejezet magyar nyelven | 20 pont | Publikáció tudományos folyóiratban: a publikáció absztraktja, a megjelenés igazolásának és a szaktanszék véleményének csatolása szükséges, mely magában foglalja a szöveges értékelést és ennek alapján a megajánlott pontszámot. Kivételt képez, ha a hallgató a folyóirattal, napilappal alkalmazásban áll. A pontok csak a megjelent cikk(ek) után adhatók, akkor sem adható pont, ha annak elkészítése az adott félévet érintő tevékenység volt.  |
| 4.2 Tudományos folyóiratban megjelent publikáció, könyv vagy könyvfejezet idegen nyelven  | 30 pont |
| 4.3 Konferenciakötetben megjelent publikáció magyar nyelven | 10 pont |
| 4.4 Konferenciakötetben megjelent publikáció idegen nyelven | 15 pont |
| 5. Tudományos konferenciák, kerekasztal-beszélgetések, tudományos rendezvények  | max. 25 pont |  |
| 5.1 Tudományos konferenciák, kerekasztal-beszélgetések, tudományos rendezvények szervezése, előadóként való részvétel magyar nyelven | 10 pont | igazolásDiákszervezet által szervezett belsős konferenciákra nem adható le tudományos tevékenységet igazoló dokumentum. |
| 5.2 Tudományos konferenciák, kerekasztal-beszélgetések, tudományos rendezvények szervezése, előadóként való részvétel idegen nyelven | 15 pont | igazolás |
| 6. Részvétel intézeti/tanszéki kutatási projektben | max. 10 pont | az illetékes intézet/tanszék vezetőjének az ajánlása pecséttel, aláírással és dátummal ellátva |

Amennyiben a hallgató társszerzőként leadott TDK dolgozattal vagy egyéb tudományos munkával pályázik, rá a következő pontozás érvényes:

* 1. ha két szerzője van a dolgozatnak, a pályázó a maximálisan szerezhető pontok 70%-át,
	2. ha több, mint két szerzője van a dolgozatnak, a hallgató a maximálisan szerezhető pontok szerzők számával visszaosztott értékét kaphatja meg.
1. **Közéleti, közösségi tevékenység értékelése (maximum 100 pont, amely 5%-os súllyal vehető figyelembe pont)**

|  |  |  |
| --- | --- | --- |
| **Közéleti és diákszervezeti tevékenység** | **Adható pontszám** | **Szükséges igazolás, megjegyzés** |
| 1. Hallgatói közéleti tevékenység | max. 100 pont | Pont adható Hallgatói Önkormányzatban végzett tevékenységért, kollégiumi bizottságban végzett munkáért, Hallgatói Önkormányzat által akkreditált diákszervezetben végzett munkáért. Az adott diákszervezet által kiadott igazolás tekintetében az adott diákszervezet akkreditációs kategóriáját az igazolás kiállításának napjára vonatkozóan kell figyelembe venni. Az illetékes szakkollégium és/vagy diákszervezet által kiállított igazolás fogadható el, dátummal, pecséttel és a szakkollégium vagy a diákszervezet vezetőjének az aláírásával, mely magában foglalja a szöveges értékelést és ennek alapján a szervezet vezetője által megajánlott pontszámot. Amennyiben nem rendelkezik pecséttel, úgy azt a Hallgatói Önkormányzat hitelesíti. |
| 1.1 Hallgatói szervezetben tagság | max. 40 pont |
| Hallgatói Önkormányzat | max. 20 pont |
| „A” kategóriás diákszervezet vagy „Szakkollégium”  | max. 20 pont  |
| „B1” kategóriás diákszervezet  | max. 12 pont  |
| „B2” kategóriás diákszervezet  | max. 8 pont  |
| 1.2 Hallgatói szervezetben végzett középvezetői tevékenység  | max. 48 pont |
| Hallgatói Önkormányzat | max. 40 pont |
| „A” kategóriás diákszervezet vagy „Szakkollégium”  | max. 40 pont  |
| „B1” kategóriás diákszervezet  | max. 28 pont  |
| „B2” kategóriás diákszervezet  | max. 16 pont  |
| 1.3 Hallgatói szervezetben végzett felsővezetői tevékenység | max. 60 pont |
| Hallgatói Önkormányzat | max. 60 pont |
| „A” kategóriás diákszervezet vagy „Szakkollégium”  | max. 60 pont  |
| „B1” kategóriás diákszervezet  | max. 48 pont  |
| „B2” kategóriás diákszervezet  | max. 36 pont  |

1. **Igazolásokról:**

A táblázatban szereplő jogcímekre csak egyszer adható pont félévenként. A pályázathoz csatolt tudományos tevékenység igazolására szolgáló minden dokumentumra a hallgatónak rá kell vezetnie és alá kell írnia, hogy az adott dokumentum a táblázatban szereplő mely tevékenység igazolására szolgál. Az igazolást kiállító által javasolt pontszámokat tartalmazó eredeti dokumentumokról készült szkennelt változatot vagy az igazoló egyetemi email-címéről (……@uni-corvinus.hu) küldött igazolás PDF változatának feltöltését a pályázónak a Neptunon keresztül benyújtott pályázati kérelmének benyújtásakor kell feltöltenie a megfelelő jogcímhez.

A tevékenységeket igazoló iratok

* a szervezet vezetőjének eredeti igazolása tagságról/tevékenységről.
* az elért helyezésről/a részvételről szóló oklevél másolata vagy a szervező(k) által kiállított és aláírt igazolás a versenyen/rendezvényen való részvételről.

Az igazolásnak tartalmaznia kell: a hallgató nevét és személyes adatait (amely alapján egyértelműen beazonosítható), a tevékenységet, amelyre az igazolás vonatkozik, az igazolást kiállító szervezet, személy nevét, aláírását és az igazolás kiállításának dátumát.

A pályázat mellé csatolandó igazolások kizárólag szkennelt változatban és PDF fájl formátumban fogadhatók el, amelyek egyenkénti mérete nem haladhatja meg az 500 Kb-ot.